Document ID: 31998R2778

ΚΑΝΟΝΙΣΜΟΣ (ΕΚ, ΕΚΑΧ, ΕΥΡΑΤΟΜ) αριθ. 2778/98 ΤΟΥ ΣΥΜΒΟΥΛΙΟΥ της 17ης Δεκεμβρίου 1998 για την τροποποίηση του κανονισμού αριθ. 422/67/ΕΟΚ, αριθ. 5/67 Ευρατόμ σχετικά με τον καθορισμό του καθεστώτος χρηματικών απολαυών του προέδρου και των μελών της Επιτροπής, του προέδρου, των δικαστών, των γενικών εισαγγελέων και του γραμματέως του Δικαστηρίου, καθώς και του προέδρου, των μελών και του γραμματέως του Πρωτοδικείου
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 154, 168 Α και 188 Β παράγραφος 8,
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως τα άρθρα 29, 32δ και 45 Β παράγραφος 8,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 123, 140 Α και 160 Β παράγραφος 8,
τον κανονισμό (ΕΟΚ, Ευρατόμ, ΕΚΑΧ) αριθ. 2290/77 του Συμβουλίου, της 18ης Οκτωβρίου 1977, περί του καθορισμού του καθεστώτος χρηματικών απολαυών των μελών του Ελεγκτικού Συνεδρίου (1),
Εκτιμώντας:
ότι το Συμβούλιο καθορίζει το καθεστώς χρηματικών απολαυών του Προέδρου και των μελών της Επιτροπής, του προέδρου, των δικαστών, των γενικών εισαγγελέων και του γραμματέως του Δικαστηρίου, καθώς και του προέδρου, των μελών και του γραμματέως του Πρωτοδικείου, του προέδρου και των μελών του Ελεγκτικού Συνεδρίου 7
το ευρώ θα αποτελεί το νόμισμα των κρατών μελών που θα το υιοθετήσουν από την 1η Ιανουαρίου 1999 (2) 7 ότι η νομισματική μονάδα αντιστοιχεί σε 1 ευρώ υποδιαιρούμενο σε 100 λεπτά 7 ότι το ευρώ κατά τη διάρκεια μιας μεταβατικής περιόδου θα υποδιαιρείται και σε εθνικές νομισματικές μονάδες (3) 7
ότι οι κανονισμοί αριθ. 422/67/ΕΟΚ, αριθ. 5/67/Ευρατόμ (4), και (ΕΟΚ, Ευρατόμ, ΕΚΑΧ) αριθ. 2290/77 (5), καθορίζουν τον βασικό μισθό του προέδρου και των μελών της Επιτροπής, του προέδρου, των δικαστών, των γενικών εισαγγελέων και του γραμματέα του Δικαστηρίου, καθώς και του προέδρου, των μελών και του γραμματέα του Πρωτοδικείου, και των μελών του Ελεγκτικού Συνεδρίου σε σχέση με το βασικό κανονισμό ενός υπαλλήλου βαθμού Α 1, τελευταίο κλιμάκιο 7
ότι, βάσει του κανονισμού (ΕΚ, Ευρατόμ, ΕΚΑΧ) αριθ. 2458/98 του Συμβουλίου, της 12ης Νοεμβρίου 1998, για την τροποποίηση του κανονισμού (ΕΟΚ, Ευρατόμ, ΕΚΑΧ) αριθ. 259/68 περί καθορισμού του κανονισμού υπηρεσιακής καταστάσεως των υπαλλήλων των Ευρωπαϊκών Κοινοτήτων και του καθεστώτος που εφαρμόζεται επί του λοιπού προσωπικού των Κοινοτήτων αυτών (6), ο βασικός μισθός ενός υπαλλήλου Α 1 εκφράζεται σε ευρώ από 1ης Ιανουαρίου 1999 7
ότι είναι σκόπιμο συνεπώς να τροποποιηθεί ο κανονισμός αριθ. 422/67/ΕΟΚ, αριθ. 5/67/Ευρατόμ όσον αφορά τις αποζημιώσεις προς κάλυψη εξόδων παραστάσεως και λόγω ειδικών καθηκόντων που εκφράζονται επί του παρόντος σε βελγικά φράγκα, προκειμένου να εκφράζονται σε ευρώ από 1ης Ιανουαρίου 1999,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό αριθ. 422/67/ΕΟΚ, αριθ. 5/67/Ευρατόμ οι όροι «βελγικά φράγκα» αντικαθίστανται από τους όρους «ευρώ» και τα ποσά σε βελγικά φράγκα αντικαθίστανται από τα ισοδύναμά τους σε μονάδες «ευρώ», βάσει της τιμής μετατροπής που θεσπίζει το Συμβούλιο.
Εφαρμόζονται εν προκειμένου οι κανόνες που αφορούν την στρογγυλοποίηση των χρηματικών ποσών, οι οποίοι εκδόθηκαν με τον κανονισμό (ΕΚ) αριθ. 1103/97.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1998.

Labels: 2
9
15